
APSPRIEDES AR PIEGĀDĀTĀJIEM NOTEIKUMI
[bookmark: _Hlk82699583][bookmark: _Hlk503161718]atklātā konkursā “Ķīmisko reaģentu piegāde”
(ID. Nr. BIOR 2026/6/AK)
Rīgā,                                                                                                                                         2026. gada 25. februārī
1. Pasūtītāja nosaukums: Pārtikas drošības, dzīvnieku veselības un vides zinātniskais institūts „BIOR” (turpmāk arī – Institūts vai Pasūtītājs).
2. Apspriedes pamatojums: Institūts saskaņā ar Publisko iepirkumu likuma 18. panta 21 daļu rīko apspriedi ar piegādātājiem, lai nodrošinātu piegādātāju iespējas iepazīties ar plānotā atklātā konkursa pamatnoteikumiem, tehniskās specifikācijas prasībām, kā arī saņemtu ieinteresēto pretendentu priekšlikumus atklātā konkursa dokumentu pilnveidei.
3. Iepirkuma priekšmets: ķīmisko reaģentu piegāde.
4. Iepirkuma identifikācijas numurs: BIOR 2026/6/AK.
5. Kopējais pakalpojuma sniegšanas laiks: 18 (astoņpadsmit) mēneši no iepirkuma līguma noslēgšanas dienas.
6. Plānotais atklātā konkursa izsludināšanas laiks: 2026. gada marts.
7. Paredzamā līgumcena: 200 004,50 EUR bez PVN.
8. Apspriedes norise: 
8.1. Apspriede atklātā konkursā tiek organizēta, nodrošinot piegādātājiem iespējas attālināti iepazīties ar plānotā atklātā konkursa pamatnoteikumiem, tehniskās specifikācijas prasībām, kā arī elektroniski iesniegt priekšlikumus atklātā konkursa dokumentu pilnveidei.
8.2. Pasūtītājs paziņojumu par organizēto apspriedi publicē Iepirkumu uzraudzības biroja Publikāciju vadības sistēmā (turpmāk – IUB PVS).
8.3. Apspriedes norises laiks: datums, līdz kuram sniedzami piegādātāju priekšlikumi atklātā konkursa dokumentācijai, tiek norādīts IUB PVS paziņojumā.
8.4. Piegādātāji izskata ar plānoto atklāto konkursu saistītos dokumentus un sniedz priekšlikumus, ja tādi ir, par piegādātāju ierobežojošām prasībām un izsaka priekšlikumus nepieciešamajiem labojumiem, izsaka iespējamās līgumcenas priekšlikumus.
9. Piegādātāju priekšlikumu iesniegšanas kārtība: 
9.1. Piegādātāji priekšlikumus iesniedz, nosūtot uz iepirkuma komisijas sekretāres elektroniskā pasta adresi kristine.pudnika@bior.lv IUB PVS paziņojumā norādītajā priekšlikumu iesniegšanas termiņā.
9.2. Piegādātāju priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
10. Priekšlikumu izskatīšanas kārtība:
10.1. Pasūtītājs izskata piegādātāju sniegtos priekšlikumus un izvērtē to pamatotību un nepieciešamību iekļaušanai atklātā konkursa dokumentos.
10.2. Pasūtītājs pretendentam, kas iesniedzis priekšlikumus atklātā konkursa dokumentu pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai atklāta konkursa dokumentācijā. 
11. Kopā ar apspriedes ar piegādātājiem noteikumiem tiek publicēta šāda informācija:
11.1. 1. pielikums - Plānotās pretendentu kvalifikācijas (atlases) prasības.
11.2. 2. pielikums - Tehniskais un finanšu piedāvājums katrā atklātā konkursa daļā (veidnes, kas tiks pievienotas atklātā konkursa nolikumam kā 2. pielikums).
Pasūtītājs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

